b'\n_START_ARTICLE_\nKopenhagos mokykla (tarptautiniai santykiai)\n_START_SECTION_\nKilm\xc4\x97\n_START_PARAGRAPH_\nBill McSweeney yra laikomas pirmasis pamin\xc4\x97j\xc4\x99s Kopenhagos mokyklos s\xc4\x85vok\xc4\x85.\n_START_SECTION_\nSektoriai\n_START_PARAGRAPH_\n\xe2\x80\x9eSektori\xc5\xb3\xe2\x80\x9c s\xc4\x85voka yra susijusi su skirtingomis sritimis, kuriose kalbama apie saugum\xc4\x85. Tai yra, daugiausia, analitin\xc4\x97 priemon\xc4\x97, skirta steb\xc4\x97ti skirtingas dinamikas. Knygoje \xe2\x80\x9eSecurity: A New Framework for Analysis\xe2\x80\x9c autoriai i\xc5\xa1skiria tokius sektorius: karinis/valstyb\xc4\x97s, visuomeninis, politinis, ekonominis, aplinkos. D\xc4\x97l \xc5\xa1i\xc5\xb3 sektori\xc5\xb3 i\xc5\xa1skyrimo Kopenhagos mokykla yra laikoma kaip praple\xc4\x8dianti materialaus saugumo studij\xc5\xb3 ribas.\n_START_SECTION_\nRegioninio saugumo kompleksai\n_START_PARAGRAPH_\nRegionini\xc5\xb3 saugumo kompleks\xc5\xb3 koncepcija atskleid\xc5\xbeia, kaip saugumas i\xc5\xa1sid\xc4\x97st\xc4\x99s geografi\xc5\xa1kai apibr\xc4\x97\xc5\xbetuose regionuose. Kiekvieno regioninio veik\xc4\x97jo saugumas s\xc4\x85veikauja su su kit\xc5\xb3 veik\xc4\x97j\xc5\xb3 saugumu. Ta\xc4\x8diau regionini\xc5\xb3 veik\xc4\x97j\xc5\xb3 saugumas s\xc4\x85veikauja daug intensyviau tarp to paties regiono veik\xc4\x97jais nei kit\xc5\xb3, b\xc5\xabtent tai apibr\xc4\x97\xc5\xbeia, region\xc4\x85, o regioninis saugumas tampa \xc4\xafdomi regioninio saugumo tyrim\xc5\xb3 sritis. Izoliacionistin\xc4\x97s valstyb\xc4\x97s yra linkusios izoliuoti ir region\xc4\x85 taip, kaip Afganistanas, i\xc5\xa1sid\xc4\x97st\xc4\x99s tarp Vidurio Ryt\xc5\xb3 ir Piet\xc5\xb3 Azijos. Izoliacionistin\xc4\x97s valstyb\xc4\x97s nustato ribas, kuriose saugumo dinamika yra gana stati\xc5\xa1ka. \xc5\xa0is atvejis yra kontrastas tradiciniam \xe2\x80\x9ebuferini\xc5\xb3 valstybi\xc5\xb3\xe2\x80\x9c, kurios yra vietose, kur saugumo dinamika yra intensyvi (pavyzd\xc5\xbeiui, Belgija yra tarp Vokietijos ir Pranc\xc5\xabzijos), suvokimui. Regionai tur\xc4\x97t\xc5\xb3 b\xc5\xabti suprantami kaip mini sistemos, kuriose visos kitos tarptautini\xc5\xb3 santyki\xc5\xb3 teorijos gal\xc4\x97t\xc5\xb3 b\xc5\xabti pritaikomos, pavyzd\xc5\xbeiui, galios balanso, poliari\xc5\xa1kumo, aljans\xc5\xb3 sistem\xc5\xb3 ir kitos teorijos. Regioninio saugumo kompleks\xc5\xb3 teorija netur\xc4\x97t\xc5\xb3 b\xc5\xabti painiojama su regionalizmo teorija (tarptautini\xc5\xb3 santyki\xc5\xb3 \xc5\xa1aka, besiorientuojanti \xc4\xaf regionin\xc4\x99 integracij\xc4\x85). Daugiau apie regionin\xc4\xaf saugum\xc4\x85 skaitykite B. Buzano knygoje \xe2\x80\x9eRegions and Powers\xe2\x80\x9c.\n_START_SECTION_\nKritika\n_START_PARAGRAPH_\nPagrindin\xc4\x97 kritika, skiriama Kopenhagos mokyklai, yra tokia, jog tai yra eurocentistinis po\xc5\xbei\xc5\xabris \xc4\xaf saugum\xc4\x85. Realistai taip pat diskutavo, kad Kopenhagos mokyklos saugumo darbotvark\xc4\x97s prapl\xc4\x97timas rizikuoja sukurti saugumo studij\xc5\xb3 \xe2\x80\x9eintelektualin\xc4\xaf nenuoseklum\xc4\x85\xe2\x80\x9c. Lene Hansen kritikavo, jog Kopenhagos mokykla nei\xc5\xa1skiria ly\xc4\x8di\xc5\xb3 vaidmens. Kitokia kritika yra orientuota \xc4\xaf saugumo studij\xc5\xb3 analitik\xc5\xb3 vaidmen\xc4\xaf ir teorijos konservatyvi\xc4\x85 prigimt\xc4\xaf.'